Prenos svrabu: Riziko nákazy pre vás a vašu ročnú dcéru.
Dobrý deň švagriná má svrab a boli sme pri nej sme stáli je možné že to dostaneme?svrbí má telo ale bojím sa že to dostane moja ročná dcéra.
Dobrý deň,
ďakujeme za Vašu otázku.
Svrab je parazitárne kožné ochorenie. Prenáša sa najmä predĺženým kožným kontaktom – často v rodine, medzi partnermi, alebo pri fyzickej starostlivosti o pacienta. Pokiaľ nešlo o intenzívny a dlhší kontakt koža na kožu, riziko nákazy je nízke, nie však vylúčené. Svrab sa však môže šíriť aj nepriamo, a to zdieľaním spoločných predmetov - oblečenia, uterákov, posteľnej bielizne.
Preto Vám odporúčam sledovať si pokožku. Medzi prvé príznaky svrabu patrí svrbenie (najmä v noci), drobné vyrážky, pľuzgieriky medzi prstami, na zápästiach, v podpazuší, pod prsiami alebo v oblasti genitálií. Ak by sa objavili príznaky, kontaktujte kožného lekára.
Prajem pekný zvyšok dňa.
S pozdravom
PharmDr. Veronika Kiabová